Krek

**Krek** je ulični naziv za slobodnu bazu kokaina koja se dobija tako što se kokain hidrohlorid u prahu prerađuje da bi se dobila supstanca pripremljena za pušenje. Termin "crack" nastao je zbog toga što se čuje pucketanje kad se dobijena smesa puši.

## Izgled 
Krek se prodaje u obliku sitnih, trvdih grudvica boje voska.

## Hemijski sastav 
Krek se dobija kada se kokain pomiješa sa amonijakom ili sodom bikarbonom i vodom, a zatim zagrije da ispari hidrohlorid.

## Način upotrebe 
Krek se uz dodatak vode ili alkohola puši iz staklenih ili keramičkih lulica ispod kojih se drži upaljen upaljač. Kod pušenja, kokainska para se apsorbira u krvotok u plućima, čime se početak delovanja ubrzava.

## Efekat 
Efekat je isti kao kod konzumiranja kokaina. Kada se krek puši, korisnik oseća euforiju za manje od 10 sekundi. Ovakav brz i snažan efekat doveo je do toga da krek stekne ogromnu popularnost sredinom 80-tih godina. Osim toga, krek se jeftino proizvodi i prodaje, pa je i to uticalo na njegovu popularnost.

Kokain skoro trenutno izaziva snažnu euforiju, osoba oseća snagu, hrabrost, fizički nemir i potreba za stalnom aktivnošću, kokain podiže samopouzdanje i čini joj se da je važnija u očima drugih. Zenice su proširene i neosetljive na svetlost.

### Stadiji djelovanja kokaina i kreka 
**Prvi stadij (euforični)** karakterizira subjektivni **osjećaj** velike intelektualne moći, uz smanjenje tjelesnog i mentalnog napora. Zjenice se šire, rad srca se ubrzava, krvni sudovi se sužavaju, a krvni pritisak raste. Također, dolazi do povišenja tjelesne temperature. Osoba pod utjecajem kokaina ili kreka izrazito je brbljiva, vrlo impulsivna, uživa u osjećaju samozadovoljstva, poduzetnu je i seksualno dezinhibirana.

**Drugi stadij (konfuzno-delirantni)** javlja se povećanjem doze. Ovdje dominiraju halucinacije ugodnog karaktera u vidu prividnog smanjenja predmeta (**liliputanske halucinacije**), ali i iluzije, stanja anksioznosti, te razdražljivost koja može prerasti u prave psihotične reakcije (kokainski delirij).

**Treći stadij (depresivni)** odlikuje se apatijom, depresivnošću i smanjenom voljnom motorikom.

### Ponašanje i posljedice ovisnosti 
Ovisnik se pod utjecajem kokaina hvali pretjeranom sigurnošću i dobrim raspoloženjem; stalno ima potrebu nešto reći, iako nema konkretan sadržaj, a pri tome ne sluša druge. Pati od nesanice jer ga kokain drži u stanju stalne uzbuđenosti. U ponašanju je prepotentan, razdražljiv i sklon nasilju. Umišljena sigurnost dovodi ga do megalomanije i snova o grandioznosti.

Pušenjem kreka, veoma visoke doze kokaina brzo dopiru do mozga i stvaraju snažno i trenutno uzbuđenje koje traje oko 20 minuta. Konzumiranje krek-kokaina može uzrokovati agresivno **paranoidno ponašanje**.

Glavna karakteristika kreka je brzi razvoj tolerancije, te psihičke i fizičke ovisnosti, zbog čega je znatno opasniji od običnog kokaina. Ovisnost se može razviti čak i nakon samo jednog uzimanja. Konzumiranje kreka dovodi do potpunog propadanja osobe u psihičkom i fizičkom smislu, uz upadljiv nedostatak samopoštovanja i samokontrole. Ponašanjem ovisnika dominiraju depresija, ekstremne oscilacije raspoloženja i **osjećaj progonjenosti**.

## Reference 
## Vanjski linkovi 
Kategorija:Američki izumi
Kategorija:Kokain
Kategorija:Psihoaktivne droge
Kategorija:Anglicizmi